Document ID: 31995D0481

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Νοεμβρίου 1995 για τροποποίηση της απόφασης 95/125/ΕΚ σχετικά με το γαλλικό καθεστώς όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία (Κείμενο που παρουσιάζει ενδιαφέρον για τον ΕΟΧ) (95/481/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου οι οποίοι διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 5,
Εκτιμώντας:
ότι τα κράτη μέλη δύνανται να αποκτήσουν, για μία ή περισσότερες ηπειρωτικές ή παράκτιες ζώνες, το καθεστώς εγκεκριμένης ζώνης απαλλαγμένης από ορισμένες νόσους ιχθύων ή μαλακίων 7 ότι, με την απόφαση 95/125/ΕΚ της Επιτροπής (3), το καθεστώς εγκεκριμένης ηπειρωτικής ζώνης και παράκτιας ζώνης όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), έχει χορηγηθεί σε ορισμένες λεκάνες απορροής και ορισμένα παράκτια μέρη της γαλλικής περιφέρειας Bretagne 7 ότι η Γαλλία, με επιστολή της 1ης Αυγούστου 1995, έχει υποβάλει στην Επιτροπή τα προσήκοντα δικαιολογητικά στοιχεία σχετικά με την χορήγηση, όσον αφορά τις νόσους ΛΑΝ και ΙΑΣ, του καθεστώτος εγκεκριμένης ζώνης για άλλες λεκάνες απορροής και παράκτιες ζώνες οι οποίες βρίσκονται στην περιφέρεια Poitou-Charentes 7 ότι, μετά από εξέταση, οι πληροφορίες αυτές επιτρέπουν την χορήγηση αυτού του καθεστώτος για αυτές τις λεκάνες απορροής και τα παράκτια μέρη 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/125/ΕΚ τροποποιείται ως εξής:
1. Στο κεφάλαιο «Λεκάνες απορροής», προστίθεται το ακόλουθο εδάφιο:
«Οι ακόλουθες λεκάνες απορροής οι οποίες βρίσκονται στην περιφέρεια Poitou-Charentes:
- η λεκάνη του ποταμού Charente 7 - η λεκάνη του ποταμού Sθvre Niortaise 7 - η λεκάνη του ποταμού Seudre 7 - η λεκάνη του ποταμού Lay 7 - το τμήμα που περιλαμβάνεται μεταξύ των πηγών και της λεκάνης του ποταμού Vienne, μέχρι το φράγμα Nouβtre (διοικητικό διαμέρισμα/νομός: Indre) 7 - οι λεκάνες απορροής των ποταμών που βρίσκονται στην ατλαντική ακτή του διοικητικού διαμερίσματος/νομού Vendιe 7 - οι λεκάνες των ποταμών που βρίσκονται στην ακτή του στομίου του ποταμού Gironde του διοικητικού διαμερίσματος/νομού Charente Maritime».
2. Στο κεφάλαιο «Παράκτια τμήματα», προστίθεται το ακόλουθο εδάφιο:
«Το σύνολο της ατλαντικής ακτής που βρίσκεται μεταξύ του βορείου ορίου της ακτής του διοικητικού διαμερίσματος/νομού Vendιe και του νοτίου ορίου της ακτής του διοικητικού διαμερίσματος/νομού Charente Maritime».
Άρθρο 2
Η παρούσα απόφαση απευθύνεται στα κράτη μέλη..
Βρυξέλλες, 8 Νοεμβρίου 1995.

Labels: 18
6